Na osnovi članka 126. Zakona o lokalnim izborima ( „Narodne novine“ broj 144/12., 121/16., 98/19., 42/20. i 37/21), Općinsko izborno povjerenstvo Općine Podravska Moslavina donosi

I Z V J E Š Ć E

o visini troškova lokalnih izbora i načinu njihova korištenja

I.

Izbori za članove Općinskog vijeća općine Podravska Moslavina i za izbor općinskog načelnika održani su dana 16. svibnja 2021. godine.

 Općinsko izborno povjerenstvo objavilo je rezultate izbora na internetskim stranicama Općine Podravska Moslavina dana 17. svibnja 2021. godine, a rezultati su postali konačni 19. svibnja 2021. godine te su tog dana kao takvi i objavljeni na službenoj web stranici Općine [www.podravskamoslavina.hr](http://www.podravskamoslavina.hr)

II.

Istovremeno s održavanjem izbora za članove općinskog vijeća i općinskog načelnika, održani su izbori za članove županijske skupštine i za izbor župana i zamjenika župana Osječko-baranjske županije.

Troškove izbora i to naknade za članove biračkih odbora i materijalne troškove, Općina Podravska Moslavina i Županija Osječko – baranjska snosile su u jednakim iznosima, a troškove za Općinsko izborno povjerenstvo i stručni tim snosila je Općina Podravska Moslavina.

III.

Troškovi lokalnih izbora obuhvaćali su:

* nabava potrebnog uredskog materijala
* objava kandidacijskih i zbirnih lista u Glasu Slavonije
* trošak tiskanja glasačkih listića i zapisnika u Narodnim novinama
* naknade za rad biračkih odbora
* naknade za rad stalnog i proširenog sastava Općinskog izbornog povjerenstva te stručnog tima

IV.

Visina troškova naknade izborne promidžbe bit će utvrđena naknadno odmah po objavi Izvješća Državnog izbornog povjerenstva o provedenom nadzoru financiranja izborne promidžbe.

V.

Ukupan iznos troškova utrošen za namjene iz točke III. Ovog Izvješća iznosio je: 48.521,88 kuna.

VI.

 Ovo izvješće objavit će se na službenoj web stranici Općine Podravska Moslavina [www.podravskamoslavina.hr](http://www.podravskamoslavina.hr)

KLASA: 013-01/21-01/1

URBROJ: 2115/03-03-21-44

Podravska Moslavina, 17. lipnja 2021. godine

Općinsko izborno povjerenstvo

Općine Podravska Moslavina

Predsjednica:

Vesna Miličić, dipl.iur.